CELEX: 32021R1917
Language: ro
Date: 2021-11-03 00:00:00
Title: Regulamentul (UE) 2021/1917 al Comisiei din 3 noiembrie 2021 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește includerea substanței 2-(4-metilfenoxi)-N-(1H-pirazol-3-il)-N-(tiofen-2-ilmetil)acetamidă în lista Uniunii cu substanțe aromatizante (Text cu relevanță pentru SEE)

4.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 389/15
               
            
         REGULAMENTUL (UE) 2021/1917 AL COMISIEI
         din 3 noiembrie 2021
         de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește includerea substanței 2-(4-metilfenoxi)-N-(1H-pirazol-3-il)-N-(tiofen-2-ilmetil)acetamidă în lista Uniunii cu substanțe aromatizante
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (1), în special articolul 11 alineatul (3),
         având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
         întrucât:
         
                     (1)
                  
                  
                     Anexa I la Regulamentul (CE) nr. 1334/2008 stabilește o listă a Uniunii de arome și materiale-sursă aprobate pentru utilizarea în și pe produsele alimentare și condițiile de utilizare a acestora.
                  
               
                     (2)
                  
                  
                     Prin Regulamentul de punere în aplicare (UE) nr. 872/2012 al Comisiei (3), a fost adoptată lista cu substanțe aromatizante care a fost introdusă în partea A din anexa I la Regulamentul (CE) nr. 1334/2008.
                  
               
                     (3)
                  
                  
                     Lista respectivă poate fi actualizată în conformitate cu procedura comună la care se face referire la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri depuse de un stat membru sau de o parte interesată.
                  
               
                     (4)
                  
                  
                     La 7 decembrie 2015, a fost transmisă Comisiei o cerere de autorizare a utilizării substanței 2-(4-metilfenoxi)-N-(1H-pirazol-3-il)-N-(tiofen-2-ilmetil)acetamidă (nr. FL: 16.133) ca substanță aromatizantă în diverse produse alimentare care se încadrează, în esență, în mai multe categorii de produse alimentare menționate în lista Uniunii de arome și materiale-sursă. Cererea a fost notificată Autorității Europene pentru Siguranța Alimentară (denumită în continuare „autoritatea”), în vederea emiterii unui aviz. Comisia a pus cererea, de asemenea, la dispoziția statelor membre în temeiul articolului 4 din Regulamentul (CE) nr. 1331/2008.
                  
               
                     (5)
                  
                  
                     În avizul său, adoptat la 12 septembrie 2018 (4), autoritatea a evaluat siguranța substanței cu nr. FL: 16.133 atunci când este utilizată ca substanță aromatizantă și a concluzionat că utilizarea acesteia nu ridică probleme de siguranță atunci când este limitată la nivelurile maxime specificate pentru diferite produse alimentare în diferite categorii de produse alimentare. Autoritatea a indicat, de asemenea, că concluzia sa privind siguranța substanței nu se aplică în cazul eventualei adăugări a substanței în băuturi neopace, în care substanța poate face obiectul unei fototransformări. Această aromă trebuie adăugată numai în produsele alimentare opace și trebuie ambalată în recipiente protejate de lumină.
                  
               
                     (6)
                  
                  
                     În conformitate cu articolul 15 alineatul (1) litera (c) din Regulamentul (CE) nr. 1334/2008, informațiile privind condițiile speciale de depozitare și utilizare trebuie furnizate clientului pe eticheta substanței aromatizante și/sau a preparatelor în care a fost adăugată substanța aromatizantă respectivă. Etichetele de pe recipiente trebuie să includă o mențiune precum „a se feri de lumină”.
                  
               
                     (7)
                  
                  
                     Autoritatea a remarcat, de asemenea, că substanța cu nr. FL: 16.133 este o substanță cu proprietăți de modificare a aromei.
                  
               
                     (8)
                  
                  
                     Această substanță aromatizantă nu este destinată vânzării către consumatorul final și, prin urmare, trebuie introdusă pe piață asigurându-se evitarea acestui scop.
                  
               
                     (9)
                  
                  
                     Având în vedere avizul autorității, dat fiind că utilizarea substanței cu nr. FL: 16.133 ca substanță aromatizantă nu ridică probleme de siguranță în condițiile de utilizare specificate și nu este de așteptat să inducă în eroare consumatorul, este oportun să se autorizeze o astfel de utilizare.
                  
               
                     (10)
                  
                  
                     Prin urmare, partea A din anexa I la Regulamentul (CE) nr. 1334/2008 trebuie modificată în consecință pentru a include substanța 2-(4-metilfenoxi)-N-(1H-pirazol-3-il)-N-(tiofen-2-ilmetil)acetamidă în lista Uniunii cu substanțe aromatizante.
                  
               
                     (11)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea A din anexa I la Regulamentul (CE) nr. 1334/2008 se modifică în conformitate cu anexa la prezentul regulament.
         
         
            Articolul 2
            Substanța aromatizantă 2-(4-metilfenoxi)-N-(1H-pirazol-3-il)-N-(tiofen-2-ilmetil)acetamidă nu este autorizată pentru vânzare către consumatorul final.
         
         
            Articolul 3
            În plus față de cerințele de etichetare pentru aromele care nu sunt destinate vânzării către consumatorul final în conformitate cu articolul 15 alineatul (1) litera (c) din Regulamentul (CE) nr. 1334/2008, pe etichetele ambalajelor sau recipientelor trebuie să se furnizeze următoarele informații suplimentare:
            
                        —
                     
                     
                        „Conține substanța FL 16.133. A se proteja de lumină pentru a se evita fototransformarea.”;
                     
                  
                        —
                     
                     
                        o indicație precum „a se feri de lumină”.
                     
                  
         
            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 noiembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 354, 31.12.2008, p. 34.
         
            (2)  JO L 354, 31.12.2008, p. 1.
         
            (3)  Regulamentul de punere în aplicare (UE) nr. 872/2012 al Comisiei din 1 octombrie 2012 de adoptare a listei cu substanțele aromatizante prevăzute în Regulamentul (CE) nr. 2232/96 al Parlamentului European și al Consiliului, de introducere a acesteia în anexa I la Regulamentul (CE) nr. 1334/2008 al Parlamentului European și al Consiliului și de abrogare a Regulamentului (CE) nr. 1565/2000 al Comisiei și a Deciziei 1999/217/CE a Comisiei (JO L 267, 2.10.2012, p. 1).
         
            (4)  EFSA Journal 2018;16(10):5421.
      
      
         
            ANEXĂ
            În partea A secțiunea 2 tabelul 1 din anexa I la Regulamentul (CE) nr. 1334/2008, se introduce următoarea rubrică referitoare la substanța cu nr. FL 16.133:
            
               
                           „16.133
                        
                        
                           2-(4-metilfenoxi)-N-(1H-pirazol-3-il)-N-(tiofen-2-ilmetil)acetamidă
                        
                        
                           1374760-95-8
                        
                        
                           2237
                        
                        
                            
                        
                        
                           Cel puțin 99 %, suprafața vârfului (UPLC-UV, 254 nm)
                        
                        
                           
                                       1.
                                    
                                    
                                       Restricții de utilizare ca substanță aromatizantă în următoarele categorii de produse alimentare:
                                       În categoria 1.4: Produse lactate fermentate aromatizate opace, inclusiv produse tratate termic și ambalate în ambalaje/recipiente opace – maximum 3 mg/kg
                                       În categoria 3.0: înghețate opace comestibile, inclusiv șerbet și sorbet, ambalate în ambalaje/recipiente opace – maximum 3 mg/kg
                                       În categoria 5.1: produse din cacao și produse din ciocolată opace, inclusiv imitații și înlocuitori de ciocolată, ambalate în ambalaje/recipiente opace – maximum 15 mg/kg
                                       În categoria 5.2: dulciuri opace, inclusiv bomboane și jeleuri, nugale etc., altele decât produsele din categoriile 05.1, 05.3 și 05.4, ambalate în ambalaje/recipiente opace – maximum 15 mg/kg
                                       În categoria 5.3: gumă de mestecat opacă, ambalată în ambalaje/recipiente opace – maximum 150 mg/kg
                                       În categoria 5.4: decorații opace (de exemplu, pentru produse fine de panificație), glazuri (fără fructe) și sosuri dulci, ambalate în ambalaje/recipiente opace – maximum 15 mg/kg
                                       În categoria 12.5: supe și ciorbe opace, ambalate în ambalaje/recipiente opace – maximum 3 mg/kg
                                       În categoria 12.6: sosuri și produse similare opace, ambalate în ambalaje/recipiente opace – maximum 15 mg/kg
                                       În categoria 14.1.4: băuturi aromatizate opace, numai pentru băuturile pe bază de lapte, ambalate în ambalaje/recipiente opace – maximum 3 mg/kg
                                       În categoria 16: deserturi opace, cu excepția produselor din categoriile 1, 3 și 4, ambalate în ambalaje/recipiente opace – maximum 3 mg/kg
                                    
                                 
                                       2.
                                    
                                    
                                       Această substanță aromatizantă nu este autorizată pentru vânzare către consumatorul final.
                                    
                                 
                                       3.
                                    
                                    
                                       Se furnizează următoarele informații: «conține substanța FL 16.133. A se proteja de lumină pentru a se evita fototransformarea». Recipientele trebuie să fie opace. Eticheta recipientelor trebuie să includă, de asemenea, o mențiune cum ar fi «a se feri de lumină».
                                    
                                 
                        
                            
                        
                        
                           EFSA”